**Şoaptă , vers şi poezie**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sunt şoapta ce te-ndeamnă la visare,

Ascultă şi trăieşte-a ei chemare!

În noaptea cea adânca ea vibrează,

Suav şi tainic te îmbrăţişează.

Şi blând te poartă pe a ei aripă

Către trecut, la o anume clipă,

Când ai simţit iubire, fericire,

Stinse, apoi, de dura amăgire.

Sunt versul ce te face să vibrezi

Atunci când plangi şi în nimic nu crezi.

Când lumea, cei din jur îţi par departe,

Eu te alin cu şoaptele din carte.

Sunt poezia ce citeşti şi-ţi place,

Având în ea o şoaptă care tace...

Tu o-nţelegi prin ale tale visuri,

Care te duc spre alte paradisuri.

Sunt tot ce vrei: un vers, o poezie

Sau doar cuvântul tău pe o hârtie...

Numai prin tine, eu exist ca şoaptă

Căci numai tu eşti cel care m-aşteaptă!

Adina V.